Polisieman steel glo uit premier se kantoorArgieffoto: SAPD Brig. Selvy Mohlala, woordvoerder van die polisie, het bevestig dat konst. Promise Mashego (27) Vrydag in hegtenis geneem is nadat hy glo ŉ Apple MacBook uit David Mabuza, premier van Mpumalanga, se kantoor gesteel het. Mashego is nie tydens sy hofverskyning gevra om te pleit nie. Die hof het gehoor dat kringtelevisiebeeldmateriaal wys hoe die beskuldigde, in sy polisie-uniform, die skootrekenaar van nagenoeg R28 500 vat. Mashego is op borgtog van R5 000 vrygelaat. Hy moet weer op 21 Januarie in die hof verskyn.